Diari Oficial de la Generalitat Valenciana


Sumari del DOGV 6178, del 05-01-2010 (2009/14278)

RESOLUCIÓ de 21 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat, a través de la Conselleria d'Indústria, Comerç i Innovació i l'Entitat Pública Empresarial Red.es per a l'impuls de l'empresa en xarxa en la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6178

Data del DOGV
:   05-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/14923


Data del document
:   21-12-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Indústria, Comerç i Innovació
    * cooperació administrativa
    * administració central

RESOLUCIÓ de 21 de desembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre la Generalitat, a través de la Conselleria d'Indústria, Comerç i Innovació i l'Entitat Pública Empresarial Red.es per a l'impuls de l'empresa en xarxa en la Comunitat Valenciana. [2009/14275]
La Generalitat, a través de la Conselleria d'Indústria, Comerç i Innovació i l'Entitat Pública Empresarial Red.es han subscrit, després de la tramitació prèvia reglamentària, el 21 de setembre de 2009, el conveni de col·laboració per a l'impuls de l'empresa en xarxa en la Comunitat Valenciana.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 2426/2009, i que figura com a annex d'esta resolució.
València, 21 de desembre de 2009.- El director general del Secretariat del Consell: Ángel Mompó Romero.
Conveni de col·laboració entre la Generalitat, a través de la Conselleria d'Indústria, Comerç i Innovació, i l'Entitat Pública Empresarial Red.es per a l'impuls de l'empresa en xarxa a la Comunitat Valenciana
València, 21 de setembre de 2009
Reunits
D'una banda, el conseller d'Indústria, Comerç i Innovació i vicepresident primer del Consell, Vicente Rambla Momplet, segons Decret 13/2009, de 27 d'agost, del president de la Generalitat, en l'exercici de les atribucions que li atorga la Llei 5/1983, de 30 de desembre del Consell, i expressament facultat per a este acte per mitjà d'Acord del Consell de data 28 de agosto de 2009.
De l'altra, Sebastián Muriel Herrero, director general de l'Entitat Pública Empresarial Red.es, que actua en nom i representació d'esta, i està facultat per al present acte en virtut de les facultats delegades a favor seu d'acord amb el que s'ha disposat en el Reial Decret 164/2002, de 8 de febrer, pel qual s'aprova l'Estatut de Red.es.
La Generalitat i Red.es, que a partir d'ací podran ser denominades, individualment «la part», i conjuntament «les parts», es reconeixen mútuament la capacitat jurídica necessària per a subscriure el present conveni, i en virtut d'això
Exposen
Primer. Que Red.es és una entitat pública empresarial adscrita al Ministeri d'Indústria, Turisme i Comerç, a través de la Secretaria d'Estat de Telecomunicacions i per a la Societat de la Informació, que té legalment encomanades, amb caràcter general, una sèrie de funcions a fi de contribuir al foment i el desenrotllament de la Societat de la Informació al nostre país.
Les funcions de Red.es li han sigut atribuïdes per l'article 55 de la Llei 14/2000, de 29 de desembre, de Mesures Fiscals Administratives i d'Ordre Social, pel qual es modifica la disposició addicional sisena de la Llei 11/1998, de 24 d'abril, General de Telecomunicacions, expressament declarada en vigor per la disposició derogatòria única de la Llei 32/2003, de 3 de novembre, General de Telecomunicacions.
A estos efectes, Red.es té assignada la gestió del registre de noms de domini d'Internet sota el codi de país corresponent a Espanya «.es», la funció d'Observatori del Sector de les Telecomunicacions i de la Societat de la Informació, l'assessorament a l'administració general de
(1) El Programa Empreses en Xarxa fa focus en solucions TIC tecnològicament madures, però que compten amb un recorregut significatiu quant a la seua penetració al mercat.l'Estat en l'àmbit de les telecomunicacions i la societat de la informació i l'elaboració d'estudis i informes a este efecte, així com el foment i desenrotllament de la societat de la informació.
En particular, d'acord amb el que s'ha disposat en l'article 3 del Reial Decret 164/2002, de 8 de febrer, pel qual s'aprova l'estatut de l'entitat, s'ha encomanat a l'entitat el suport a les iniciatives impulsades pel Govern en l'àmbit de la Societat de la Informació.
Segon. Red.es, per desenrotllar les funcions que té atribuïdes, ha posat en marxa un nou Programa per a l'Impuls de l'Empresa en Xarxa - Programa Empreses en Xarxa (en avant, «el programa»), emmarcat en el Pla Avança-Pla 2006-2010 per al desenrotllament de la Societat de la Informació i de convergència amb Europa i entre comunitats autònomes i ciutats autònomes - que ha sigut promogut pel Govern per a complir els objectius marcats per l'estratègia de Lisboa; concretament, en l'àrea d'actuació d'economia digital, que té com a objectiu impulsar el desenrotllament del sector de les tecnologies de la informació i les comunicacions (TIC) a Espanya i l'adopció de les noves tecnologies per part de les PIME.
El Programa per a l'Impuls de l'Empresa en Xarxa preveu el desenrotllament i l'execució d'actuacions encaminades a impulsar l'adopció generalitzada de solucions TIC per part de les PIME, mitjançant la identificació de solucions tecnològiques1 en sectors d'activitat econòmica, el posterior desenrotllament de projectes demostradors en els quals es valide el model de negoci de les aplicacions identificades, i la posada a disposició de les PIME de mecanismes de suport per a afavorir la incorporació de les esmentades aplicacions (1).
Les solucions que es promoguen disposaran necessàriament d'impacte contrastat en la productivitat i rendibilitat dels processos de negoci de les empreses del sector, amb un nivell de penetració suficient perquè els increments de competitivitat generats provoquen un efecte d'arrossegament entre la generalitat de les empreses del seu sector.
Es tracta, per tant, d'un programa «catalitzador» que pretén contribuir a eliminar els inhibidors associats a la falta de percepció d'utilitat i al dèficit de confiança, i accelerar el procés d'adopció de tecnologia.
Per consegüent, el programa té com a objectiu la formació, en cada un dels sectors d'activitat als quals es dirigisca, d'una «massa crítica» d'empreses que, amb criteris estrictament pragmàtics i de rendibilitat, adopten decisions d'inversió en tecnologia que incidisquen efectivament en la productivitat i competitivitat d'estes.
Este objectiu s'establix des del convenciment que, una vegada aconseguit un determinat llindar de penetració de tecnologia en un sector empresarial i/o en un àmbit geogràfic, i una vegada acreditats els efectes positius de l'esmentada adopció sobre la competitivitat de les empreses que hi hagen optat, els mecanismes del mercat afavoriran la generalització de l'adopció de tecnologies en la totalitat d'eixe àmbit sectorial o territorial.
El desenrotllament del Programa per a l'Impuls de l'Empresa en Xarxa es traduirà en l'execució de les següents actuacions:
- Identificació dels sectors d'activitat objectiu del programa, per a cada una de les comunitats autònomes, seleccionats d'acord amb criteris com ara el pes del sector sobre l'economia de la regió i sobre els índexs d'ocupació; el potencial de desenrotllament futur, afavorit per la utilització de les TIC; el risc de recessió en el sector a causa de la pèrdua de competitivitat associada a fenòmens de globalització econòmica o a l'endarreriment en la incorporació de tecnologia als seus processos productius i de negoci, etc.
- Identificació de killer applications per a cada un dels sectors objectiu del programa, entenent-hi aquelles aplicacions TIC que han demostrat provocar una millora en la productivitat del negoci i, per tant, en la competitivitat de l'empresa.
- Desenrotllament de projectes demostradors sobre una mostra delimitada de PIME, pertanyents als sectors objectiu, en què s'avaluarà empíricament l'impacte associat a la utilització d'una determinada aplicació TIC (entre les killer applications).
- Realització d'accions de sensibilització i dinamització dirigides a les PIME pertanyents als sectors objectiu, a fi de promoure l'adopció generalitzada de les solucions que han sigut validades en els projectes demostradors.
- Realització d'altres actuacions de suport a les PIME dels diferents sectors impactats pel programa que faciliten l'adopció de les solucions tecnològiques seleccionades, com poden ser actuacions d'assessorament, formació i, eventualment, ajudes financeres per a l'adopció de TIC.
Per a desenrotllar l'esmentat programa, les parts podran fer servir, si és el cas, fons procedents dels fons europeus FEDER del període de programació 2007-2013, concretament, segons corresponga, del Programa Operatiu Pluriregional d'Economia del Coneixement i de cada un dels programes operatius regionals que hi siguen d'aplicació.
Tercer. Red.es desenrotllarà el programa en col·laboració amb la Direcció General de Política de la PIME (en avant «DGPIME»), amb qui l'entitat ha subscrit amb data 29 de desembre de 2007 el «conveni de col·laboració per al desenrotllament d'actuacions orientades a impulsar l'activitat innovadora de les xicotetes i mitjanes empreses i a fomentar la integració de les tecnologies de la informació i les comunicacions en els seus processos de negoci, com a mitjans per a millorar la productivitat i competitivitat de les empreses» (a partir d'ací el «conveni de col·laboració amb la DGPIME»).
En el punt expositiu nové del conveni de col·laboració amb la DGPIME s'establix que: «Red.es podrà desenrotllar les actuacions incloses en el Programa Empreses en Xarxa en col·laboració amb les comunitats autònomes que participaran en el dit programa, i coexecutarà les esmentades actuacions en els termes i les condicions que s'establiran en els corresponents convenis de col·laboració, que podran subscriure les comunitats autònomes i Red.es».
Quart. El Consell de la Generalitat ha desplegat, fonamentalment des de 1995, una política estratègica en matèria de TIC, que pretén consolidar la Comunitat Valenciana, els seus ciutadans, empreses, organitzacions i administracions, a l'avantguarda de la Societat del Coneixement.
En l'actualitat, esta política, amb un àmbit temporal que abraça el període 2004-2010, està representada pel denominat Planejament Estratègic en Matèria de Telecomunicacions Avançades i de Societat Tecnològica i del Coneixement, Avantic 2004-2010.
En este marc, cal destacar els importants esforços desenrotllats per a afavorir la incorporació de les tecnologies de la informació i les comunicacions en el sector privat, portant a cap diferents iniciatives per a afavorir el desenrotllament tecnològic de les PIME i impulsar la seua integració en la Societat de la Informació. La situació actual en relació amb estes actuacions i iniciatives s'especifica detalladament en el document que, sota la rúbrica «Situació de partida», s'adjunta com a annex I al present conveni.
El Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, en l'article 10 assigna a la Conselleria d'Indústria, Comerç i Innovació les competències en matèria d'«empresa, indústria, comerç interior i exterior, consum i investigació i innovació tecnològica», i és este departament el competent en matèria d'empresa i innovació tecnològica.
Cinqué. La Societat de la Informació és un estadi de desenrotllament social caracteritzat per la utilització massiva de les noves tecnologies per a l'accés, la transacció i la difusió de la informació.
Les parts entenen que les noves tecnologies tenen un paper clau en la millora de l'eficiència, i són la causa d'importants millores de la productivitat i un poderós motor per al creixement de la competitivitat i l'ocupació.
Per això, coincidixen que la implantació de la Societat de la Informació constituïx un factor clau per a l'augment del benestar econòmic
(2) Solucions tecnològiques que hagen acreditat tenir un efecte positiu sobre el compte de resultats de les empreses, en termes de millora d'eficiència, productivitat i rendibilitat.i social i és, per tant, una eina estratègica i un objectiu de primer nivell per al desenrotllament dels països.
Així, estan d'acord que cal unir esforços per a promoure el desenrotllament de la Societat de la Informació i l'adopció de solucions TIC entre les PIME espanyoles, com a vehicle per a facilitar l'obtenció de millores de productivitat i competitivitat en el sector privat i, alhora, accelerar la convergència amb Europa en este àmbit.
Ambdues parts reconeixen que és imprescindible posar en marxa mecanismes que incentiven i acceleren l'apropament efectiu de la tecnologia a l'empresa, perquè estes descobrisquen la utilitat de les TIC i promoguen la seua incorporació en els processos de negoci. Com a conseqüència d'una adequada aproximació entre la demanda i l'oferta de tecnologia, milloraran la productivitat i la competitivitat dels distints sectors d'activitat econòmica i s'enfortirà el sector tecnològic.
Per a la consecució d'este objectiu, les parts entenen que cal portar a cap actuacions conjuntes per a promoure la incorporació de solucions sectorials d'impacte contrastat en la productivitat i rendibilitat dels processos de negoci de les PIME, amb un nivell de penetració suficient perquè els increments de competitivitat generats provoquen un efecte d'arrossegament entre la generalitat de les empreses del sector en qüestió. Per a això, per desplegar el Programa per a l'Impuls de l'Empresa en Xarxa, s'identificaran killer applications (2) i casos d'èxit en sectors d'activitat, el model de negoci dels quals serà validat a través del desenrotllament de projectes demostradors, i es promourà l'adopció generalitzada d'estes solucions TIC mitjançant actuacions de sensibilització i dinamització, programes d'assessorament i altres mecanismes de suport dirigits a la PIME.
Sisé. Que les actuacions que les parts tenen previst posar en marxa de manera conjunta a la Comunitat Valenciana, prenent com a punt de partida la situació indicada en el punt expositiu quart anterior, apareixen descrites en el document que s'adjunta al present conveni com a annex II, sota la rúbrica «Actuacions a realitzar».
Seté. Que les actuacions que cal executar a la Comunitat Valenciana van encaminades a accelerar el procés d'adopció de les TIC per part de les PIME i en concret a complir una sèrie d'objectius els indicadors dels quals apareixen assenyalats en el document que s'adjunta al conveni com a annex III, sota la rúbrica «Seguiment de les actuacions».
Huité. Red.es, per a desenrotllar les actuacions del Programa per a l'Impuls de l'Empresa en Xarxa a la Comunitat Valenciana, destinarà fons procedents dels programes operatius FEDER del període de Programació 2007-2013. La intensitat màxima d'ajuda, procedent dels esmentats fons FEDER, atribuïda a Red.es per a portar a cap l'execució del Programa a la Comunitat Valenciana, ascendix a 3,9 MM ?.
D'acord amb el que s'ha exposat anteriorment, la Generalitat i Red.es acorden subscriure el present conveni a fi de desenrotllar les actuacions indicades en el punt expositiu sisé anterior d'acord amb les següents
Estipulacions
Primera. Objecte
L'objecte del present conveni és la coordinació a la Comunitat Valenciana de les actuacions per a l'impuls de l'empresa en xarxa, en el marc del Pla Avança, així com en general per a afavorir l'ús efectiu de les noves tecnologies en el sector privat de la comunitat autònoma.
En particular, el present conveni establix les línies generals per a l'execució a la Comunitat Valenciana de les actuacions dirigides al desenrotllament del Programa per a l'Impuls de l'Empresa en Xarxa, la realització del qual correspon a Red.es, amb la col·laboració de la Generalitat.
Segona. Actuacions a realitzar per a desenrotllar el Programa per a l'Impuls de l'Empresa en Xarxa
La Generalitat i Red.es tenen la voluntat de portar a cap de manera coordinada les actuacions descrites en l'annex II per a desenrotllar el Programa per a l'Impuls de l'Empresa en Xarxa, de conformitat amb la distribució de funcions establida en este.
La Comissió de Seguiment prevista en l'estipulació novena proposarà l'abast i el detall de les diferents actuacions a realitzar per les parts.
A estos efectes, la Generalitat proporcionarà a la Comissió de Seguiment prevista en l'estipulació novena la informació quantitativa i qualitativa a què fa referència l'annex I, així com totes aquelles dades que, segons el criteri de la Comissió de Seguiment, pogueren resultar rellevants per a descriure detalladament l'estadi de desenrotllament dels aspectes objecte del present conveni.
Tercera. Col·laboració entre administracions públiques
La participació de la Generalitat en el programa, conjuntament amb la de la resta de comunitats participants, implicarà la posada en marxa, en el conjunt de comunitats autònomes on es desenrotlla el programa, de mesures similars dirigides a afavorir el desenrotllament de la Societat de la Informació entre les PIME. A fi de contribuir a aprofitar les sinergies generades, es fomentarà la col·laboració entre les comunitats autònomes en el marc del programa, a través de les vies adequades, així com la difusió de les millors pràctiques i l'intercanvi d'experiències entre els distints agents.
Quarta. Seguiment de les actuacions
La Generalitat i Red.es desenrotllaran activitats de seguiment que permeten dibuixar una imatge fidel de l'estat de la incorporació de les tecnologies de la informació i comunicació en el teixit PIME, i portaran a cap els estudis quantitatius i qualitatius necessaris per a obtenir l'esmentada informació.
Com a punt de partida del seguiment de les actuacions, la Generalitat proporcionarà les dades de partida previstes en l'annex I i realitzarà el càlcul dels indicadors compresos en l'annex III del present conveni. La comunitat autònoma i Red.es actualitzaran els indicadors de l'annex III de manera periòdica en la forma i els terminis que establisca la Comissió de Seguiment descrita en l'estipulació huitena del present conveni. Mitjançant acord de la Comissió de Seguiment, les parts podran establir indicadors de seguiment addicionals que resulten adequats per a mesurar l'impacte de les actuacions.
Cinquena. Inversions
5.1. Les inversions que les parts estimen com a realitzables, en el marc del programa, per al compliment dels seus objectius, es detallen en l'annex V, a títol orientatiu. No obstant l'anterior, estes quantitats indicatives podran ser revisades d'acord amb l'evolució del programa de comú acord de les parts.
5.2. L'execució de les inversions previstes en el Programa per a l'Impuls de l'Empresa en Xarxa, durant el període comprés entre l'1 de gener de 2009 i el 31 de desembre del 2013, està condicionada a la disponibilitat pressupostària de les parts per a cada exercici i no pot donar lloc a reclamació o queixa de cap tipus.
5.3. La Comissió de Seguiment estimarà les quantitats a invertir per ambdues parts en cada un dels exercicis anuals inclosos en el període temporal comprés entre l'1 de gener de 2009 i el 31 de desembre del 2013.
Sisena. Certificació de les inversions realitzades per la comunitat autònoma
Als efectes dels articles 28 bis i 29 de la Llei d'Hisenda Pública de la Generalitat, el present conveni no comporta increment de despesa en l'exercici d'inici de la seua eficàcia ni en qualsevol exercici posterior. Les inversions a què es fa referència es deriven d'iniciatives impulsades per la Generalitat en l'àmbit de la seua política estratègica en matèria de TIC, les actuacions concretes de la qual es duran a terme mitjançant instruments jurídics independents d'este conveni i amb les dotacions pressupostàries que hi corresponguen en els pressupostos anuals de la Generalitat.
A l'efecte de comunicar a Red.es les inversions realitzades per la comunitat autònoma en el marc de les esmentades iniciatives, es tindrà en compte únicament l'import d'aquelles obligacions de contingut econòmic que complisquen els requisits següents:
a) Que es reconeguen a càrrec del seu pressupost o, si és el cas, del d'un organisme públic o d'una societat participada per la comunitat autònoma.
b) Que tinguen per objecte el foment de la innovació i el desenrotllament i l'adopció primerenca de solucions tecnològiques per part de la PIME.
c) Que la data de reconeixement de l'obligació siga posterior a la data de la firma del present conveni.
Setena. Complementarietat i sinergies amb actuacions existents
En el desenrotllament de les actuacions del Programa per a l'Impuls de l'Empresa en Xarxa, les parts promouran el màxim aprofitament de les sinergies existents entre el Programa Empreses en Xarxa i les iniciatives impulsades per la Generalitat de la Comunitat Valenciana, orientades a afavorir la innovació i el desenrotllament i l'adopció primerenca de solucions tecnològiques per part de la PIME; i buscaran a més complementar-se amb els diferents programes horitzontals d'ajuda a la incorporació de tecnologia a la PIME i de foment de la innovació en les organitzacions que haja posat en marxa l'administració autonòmica. En este sentit, les actuacions del Programa per a l'Impuls de l'Empresa en Xarxa es complementaran en particular amb els plans de competitivitat sectorials, el xec tecnològic, les distintes iniciatives o accions de l'IMPIVA i el programa compeTIC, entre altres.
Huitena. Comissió de Seguiment del present conveni
S'establix una Comissió de Seguiment del present conveni constituïda per dos representants de la comunitat autònoma i dos representants de Red.es. Els membres de la Comissió de Seguiment podran ser substituïts per les persones que estos designen.
La presidència de la Comissió de Seguiment tindrà caràcter rotatori. Correspondrà a Red.es designar-ne el secretari, que actuarà amb veu però sense vot.
A la Comissió de Seguiment podran assistir també, en qualitat d'experts, persones convidades per cada una de les parts, que actuaran amb veu però sense vot.
Addicionalment a les funcions previstes en el present conveni, la Comissió de Seguiment resoldrà els problemes d'interpretació i compliment que se'n deriven, i també podrà modificar les actuacions previstes, després del consentiment previ de les parts i sempre que no impliquen una alteració substancial de l'objecte del present conveni.
La Comissió de Seguiment es reunirà com a mínim dues vegades l'any i sempre que ho sol·licite algun dels membres que la componen.
Novena. Naturalesa del present conveni
El present conveni és dels previstos en l'article 6, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Desena. Vigència del present conveni
El present conveni tindrà efectes des del moment de la firma i tindrà vigència fins al 31 de desembre del 2013, sense perjudici de la continuació de les actuacions previstes fins a la completa execució.
Onzena. Cofinançament FEDER
Les inversions a què fa referència el present conveni podran, si és el cas, ser triades per les parts per al cofinançament pels fons estructurals de la Unió Europea i, en particular, pel Fons Europeu de Desenrotllament Regional (FEDER). En eixe cas, les parts compliran les obligacions que establix la normativa que regula estos fons.
I com a prova de conformitat, les parts firmen el present conveni.
El conseller d'Indústria, Comerç i Innovació i vicepresident primer: Vicente Rambla Momplet.
El director general de l'Entitat Pública Empresarial Red.es: Sebastián Muriel Herrero.
Annex I
Punt de partida
En relació amb la situació general de la Comunitat Valenciana s'adjunta al present document CD i document explicatiu de l'últim infobaròmetre empresarial de la Comunitat. D'esta documentació s'extrau la valoració quantitativa i qualitativa desagregades per diferents criteris sobre la situació actual.
Entre les iniciatives i programes que desenrotlla la Generalitat, en relació amb l'àmbit d'actuació del present conveni, cal destacar per la seua importància el Programa CompeTic, que s'emmarca en el Pla Estratègic del Govern Valencià en Matèria de Telecomunicacions Avançades i de Societat Tecnològica i del Coneixement, Avantic 2004-2010, i té entre els seus objectius fomentar «l'empresa intel·ligent».
Este programa té caràcter plurianual i abraça el període 2004-2010, i la seua implementació es porta a cap amb distintes fases (empreses e-preparades, e-actives, e-integrades i e-sofisticades) que evolucionen cap a un escenari d'entorns productius intel·ligents (EPI).
CompeTic és un programa integral destinat a la millora de l'accessibilitat TIC dels distints sectors que componen el teixit productiu de la Comunitat Valenciana per a la seua integració en la Societat de la Informació i del Coneixement. El principal objectiu és millorar la competitivitat de les nostres empreses, aprofitant d'una forma intel·ligent els avantatges i les possibilitats que oferixen les noves tecnologies.
Per a això, COMPETIC genera un entorn d'aplicació i absorció del coneixement i la innovació TIC en les empreses de la Comunitat Valenciana; impulsa el desenrotllament del capital humà de les nostres PIME, fomentant la capacitació basada i/o relacionada amb les TIC i la creació d'un entorn d'aprenentatge continu; evita la «bretxa digital» entre sectors i/o empreses, en la totalitat del territori de la Comunitat, i facilita la presència en Internet de les nostres empreses, per a millorar la comercialització i oferta dels seus productes o servicis.
CompeTic, a diferència d'altres programes públics de foment de l'ús de les TIC, ha tingut en compte per a la seua implementació, no només l'estudi de les necessitats TIC del teixit empresarial valencià, sinó també l'anàlisi de les necessitats empresarials i de competitivitat per al seu millor posicionament en l'actual entorn global. Així mateix, el punt de vista de què es partix és el de l'empresari i no el tecnològic, creant l'entorn favorable per a l'adopció escalable de les tecnologies de la informació i la comunicació sense trencar els models de negoci tradicionals.
Respecte d'això, cal destacar que el mes de desembre de 2006 la Comissió Europea va triar el programa COMPETIC com «exemplar» per a evitar la bretxa digital, ja que atén l'entorn empresarial i fomenta la immersió tecnològica TIC de les empreses i el 2008 ha sigut premiat en la 3ª Edició dels Premis Fundetec en la categoria de millor iniciativa pública i/o privada dirigida a PIME.
A més, el programa comporta la inclusió de la filosofia del «maneig/ús intel·ligent de les TIC» començant per Internet i acompanyant esta filosofia de conceptes de gestió com el màrqueting i el posicionament, a fi que les pimes valencianes vegen immediatament i valoren el major valor de les TIC.
Dins de les accions que s'emmarquen en el pla estratègic del programa COMPETIC, alguns dels resultats obtinguts fins ara són els següents:
La posada en marxa dels agents de desenrotllament tecnològic (ADT) i de l'Agència de Desenrotllament Tecnològic, a partir del contingut que es recull en AVANTIC, que garantixen l'eficaç desenrotllament de les actuacions incloses en COMPETIC.
Així mateix, s'està impulsant el desenrotllament econòmic i productiu de cada una de les localitats de la Comunitat, a través de les tecnologies en l'àmbit empresarial. Per això, s'ha sol·licitat l'adhesió al programa a cada un dels municipis que conformen la nostra comunitat, amb l'objectiu de fer arribar a les empreses del seu terme municipal tots els avantatges que oferix esta iniciativa, i hi ha, en data 1 de juliol de 2008, més de 180 ajuntaments adherits.
D'altra banda, s'ha creat una web multisectorial i de caràcter escalable que integra els distints sectors beneficiaris del programa i facilita l'intercanvi de tecnologies, experiències i accions. D'esta manera, es disposa d'un espai en Internet per a poder difondre, informar i publicar els continguts del programa de manera dinàmica.
Des de l'11 d'abril de 2006 s'han subscrit a la web de COMPETIC un total de 5.221 empreses de la Comunitat.
Així mateix, s'ha creat dins de la web de COMPETIC el directori en línia del teixit productiu de la Comunitat Valenciana denominat Todocv.com. D'esta manera, s'ha aconseguit que 2.699 empreses de la província de València, 2.055 empreses d'Alacant i 467 de Castelló tinguen presència en este directori en línia, el segon de referència a la Comunitat Valenciana. Des de COMPETIC es treballa per a posicionar este directori en els millors cercadors, de manera que el teixit productiu valencià tinga una presència real i estructurada en la xarxa. A més, COMPETIC compta amb la planificació i el desenrotllament d'accions de divulgació i un pla de comunicació.
L'evolució del programa fa convenient incorporar el 2009 una plataforma de benckmarking que mesure el grau d'adopció, adaptació i impacte de les noves tecnologies de les PIME respecte al seu sector, la seua província i el seu posicionament nacional i internacional.
Esta eina no sols es limita a guanyar coneixement sobre l'impacte TIC en les mateixes PIME, sinó també per a l'avaluació interna de l'empresa, l'avaluació de la satisfacció dels clients, partners o qualsevol persona/entitat en la cadena de valor de l'empresa i de comparació amb el sector.
L'objectiu final del programa és la creació d'entorns productius intel·ligents (EPI). Per a això, una vegada que els beneficiaris del programa han mesurat la seua competitivitat, després de l'informe de resultats i la priorització quant a la incorporació de les TIC en els seus processos descrita en este, poden optar, basant-se en la seua estratègia empresarial, a un portal interactiu i multicanal que els oferirà servicis web, veu i sms que els permetrà des de relacionar-se amb els seus clients i amb els seus proveïdors fins a la iniciació en el comerç electrònic.
Com a part del programa, s'ha creat el Fòrum compeTIC. Es tracta d'una plataforma d'intercanvi d'informació amb empresaris subscrits a compeTIC . D'esta manera, estos poden comunicar-se amb l'equip tècnic que desenrotlla la iniciativa, a fi de poder exposar comentaris i suggeriments i mantenir viu el programa. Té un caràcter innovador, atés que són els empresaris els que utilitzant la tecnologia fan les seues recomanacions als agents de desenrotllament tecnològic, garantint així la interacció entre desenrotlladors del projecte i les empreses i entitats adherides a compeTIC.
A més del Programa CompeTic, hi ha altres iniciatives desenrotllades per la Generalitat que, si bé no tenen com a finalitat específica la incorporació del teixit productiu a les TIC, sí que incidixen en este aspecte com a mitjà per a buscar un fi de contingut més ampli.
A títol enunciatiu, i sense ànim de ser exhaustiu, en este capítol podrien destacar-se algunes de les actuacions previstes en els Plans de Competitivitat Sectorials, en el Programa del Xec Tecnològic, i també en alguns dels programes que desenrotlla l'Institut de la Mitjana i Petita Empresa Valenciana.
Annex II
Actuacions a realitzar per les parts per a desenrotllar el programa per a l'impuls de l'empresa en xarxa a la Comunitat Valenciana
Red.es i la Generalitat treballaran de forma coordinada per a l'execució del Programa per a l'Impuls Empresa en Xarxa a la Comunitat Valenciana. Per a cada una de les actuacions que preveu el programa, les parts realitzaran les tasques que s'indiquen a continuació.
1. En relació amb la selecció dels sectors d'activitat objectiu del Programa per a l'Impuls de l'Empresa en Xarxa:
1.1. Actuacions a realitzar per part de Red.es
- Anàlisi del teixit empresarial PIME de la Comunitat Valenciana i del seu nivell de desenrotllament TIC mitjançant la realització d'un treball de camp consistent en investigació quantitativa i qualitativa i l'aplicació de models predictius.
- Disseny d'una metodologia destinada a seleccionar i prioritzar els sectors objectiu del Programa d'Impuls de l'Empresa en Xarxa a la Comunitat Valenciana. En la selecció de sectors es tindran en compte criteris com ara el pes del sector sobre l'economia de la regió i sobre els índexs d'ocupació; el nombre d'empreses que hi conté; el potencial de desenrotllament futur, afavorit per la utilització de les TIC; el risc de recessió en el sector a causa de la pèrdua de competitivitat associada a fenòmens de globalització econòmica o a l'endarreriment en la incorporació de tecnologia als seus processos productius i de negoci, etc.
Per a portar a cap la priorització dels sectors objectiu del programa es tindran en compte paràmetres com I) l'índex TIC de les empreses del sector; II) el seu recorregut, entés en termes de dispersió del nivell TIC de les empreses d'un sector en relació amb el nivell de les empreses tecnològicament més avançades del dit sector, i III) el potencial TIC del sector, o la probabilitat de les empreses del sector per a assolir elevats nivell d'índex TIC, d'acord amb les seues característiques econòmiques, geopolítiques, geogràfiques, etc.
- Formulació d'una proposta preliminar de sectors objectiu del programa, a validar per la Comunitat Valenciana.
1.2. Actuacions a realitzar per part de la Comunitat Valenciana
- Validació de la proposta preliminar de sectors objectiu del programa. La comunitat autònoma podrà proposar nous sectors d'activitat, estratègics en la regió, perquè entren a formar part del conjunt de sectors impactats pel programa.
1.3. Actuacions a realitzar de forma coordinada per les parts
- Selecció definitiva dels sectors d'activitat objectiu del programa, sobre els quals es desenrotllaran la resta d'actuacions previstes en el programa.
2. En relació amb la identificació de les killer applications per a cada un dels sectors objectiu:
2.1. Actuacions a realitzar per part de Red.es
- Identificació preliminar d'aplicacions TIC capaces d'introduir millores significatives en la productivitat i competitivitat de les empreses pertanyents als sectors objectiu del programa (killer applications). Per a portar a cap esta identificació, es farà un estudi en profunditat de la cadena de valor de cada sector a fi d'identificar-ne els processos crítics, tant horitzontals com verticals, i analitzar com la tecnologia pot contribuir a maximitzar el benefici en el dit procés, per, a continuació buscar solucions TIC que s'adeqüen als esmentats processos i responguen a la necessitat detectada.
Red.es se servirà dels resultats del treball de camp que s'ha desenrotllat amb esta finalitat, a més d'aconseguir dades a partir dels informes de rellevància que hi ha sobre la matèria. Es recollirà, així mateix, informació sobre experiència d'èxit tant en el context nacional com internacional (experiències d'introducció de tecnologies que impliquen un impacte real sobre el compte de resultats).
Es tracta, per tant, d'un enfocament que va des de les necessitats de la PIME a la tecnologia i no en sentit contrari, assegurant que les propostes tecnològiques que es formulen tenen utilitat directa i impacte positiu sobre els processos de negoci de les empreses de cada un dels sectors objectiu.
- Realització d'un model teòric d'anàlisi que permeta avaluar la millora, en termes d'increments de productivitat i competitivitat, associada a la utilització d'una determinada aplicació (killer application) o a la incorporació d'una tecnologia concreta per part de la PIME. El model teòric d'anàlisi posarà l'accent en l'impacte que la incorporació de les killer applications té sobre el compte de resultats de l'empresa, per a la qual cosa s'elaborarà el Business Pla associat.
- Identificació preliminar dels principals agents a considerar a l'hora de posar en marxa el Programa per a l'Impuls de l'Empresa en Xarxa en cada sector objectiu del programa (organismes públics amb competència, associacions empresarials, instituts tecnològics, centres de transferència de tecnologia, parcs tecnològics, vivers d'empreses, etc.), amb informació del nivell prescriptor de cadascun.
2.2. Actuacions a realitzar per part de la Comunitat Valenciana
- Identificació addicional d'agents de la regió pertanyents a algun dels sectors objectiu del programa, el nivell prescriptor dels quals justifique la seua implicació directa en el desenrotllament del programa a la Comunitat Valenciana.
2.3. Actuacions a realitzar de forma coordinada per les parts
- Constitució del grup o grups de treball per a cada un dels sectors objectiu del programa, en el qual estaran representats els agents rellevants per al desenrotllament de la Societat de la Informació entre les PIME del sector objectiu. Al si del grup de treball sectorial, es consensuaran i validaran les hipòtesis de partida del Programa Empreses en Xarxa (killer applications del sector, agents rellevants, estructura dels projectes demostradors, actuacions de suport amb més impacte esperat, etc.) i es portarà a cap el seguiment de totes les actuacions realitzades en el marc del programa.
3. En relació amb el desenrotllament dels projectes demostradors:
3.1. Actuacions a realitzar per part de Red.es
- Preselecció del projecte o projectes demostradors sectorials que es desenrotllaran en el Programa Empreses en Xarxa a la Comunitat Valenciana, consistents en la posada a la disposició d'un conjunt de PIME del sector objectiu, durant un període de temps delimitat, de la solució TIC definida com a killer application. Esta preselecció de projectes demostradors atendrà criteris com l'impacte esperat de l'adopció o la capacitat de tracció sobre la totalitat del sector associada a la realització del projecte demostrador.
- Caracterització preliminar del projecte o projectes demostradors sectorials (dimensió de la mostra, tipologies d'empreses que ha d'incloure, durada, etc.) sobre la qual hauria de realitzar-se el demostrador per a considerar-ne representatius els resultats i aconseguir l'efecte desitjat de massa crítica amb potencial tractor en la resta del sector. Addicionalment, s'identificaran, entre els agents rellevants anteriorment identificats, aquells amb els quals cal coordinar l'execució del projecte demostrador.
- Definició de la metodologia per a la validació empírica del model de negoci de les killer applications, que serà aplicada durant el desenrotllament del projecte demostrador.
- Definició del conjunt d'indicadors de seguiment i d'impacte a utilitzar en els projectes demostradors, orientats tant a valorar els aspectes associats a la incorporació i ús de la tecnologia com també aquells associats als canvis organitzatius i a la innovació en els processos de negoci associats a l'ocupació de l'esmentada tecnologia.
- Posada a la disposició de les PIME que formen part del projecte demostrador, durant el període delimitat de duració d'este i en els termes recollits en les corresponents convocatòries públiques, de l'equipament i la tecnologia necessària per a la seua realització i/o finançament de la prestació del servici TIC identificat. Addicionalment, s'oferirà els servicis addicionals (formació, assessorament en els canvis organitzatius que es deriven de la implantació de la tecnologia, etc.) que siguen necessaris per a la incorporació efectiva de la solució TIC identificada en la mostra de PIME beneficiària del projecte demostrador.
Per al desenrotllament dels projectes demostradors, Red.es articularà els mecanismes jurídics necessaris amb esta finalitat: convocatòries públiques d'adhesió, licitacions públiques, convenis de col·laboració amb agents sectorials, etc.
3.2. Actuacions a realitzar de forma coordinada per les parts
- Seguiment, a través dels grups de treball del sector impactat, constituïts en el marc del programa, de l'execució del projecte demostrador en les PIME seleccionades, durant tot el transcurs d'este, i validació de l'impacte real que la incorporació de la killer application té sobre el compte de resultats d'estes empreses.
4. En relació amb la realització d'accions de sensibilització i dinamització:
4.1. Actuacions a realitzar per part de Red.es
- Definició de l'estratègia de dinamització i sensibilització més adequada per a maximitzar el nivell d'adopció de les killer applications objecte del projecte demostrador entre les empreses del sector objectiu. Per a això, es tindrà en compte les característiques concretes del sector i les seues necessitats, així com la naturalesa de les killer applications la incorporació de les quals es vol promoure.
4.2. Actuacions a realitzar per part de la Comunitat Valenciana
- Validació de l'estratègia de dinamització i sensibilització a emprar en cada un dels sectors objectiu del programa. En l'esmentada tasca de seguiment participarà de forma activa el/els grup/s de treball del sector impactat, constituït/s en el marc del programa.
4.3. Actuacions a realitzar de forma coordinada per les parts
- Execució de les accions de dinamització i sensibilització per a donar suport a l'adopció generalitzada de les killers applications objecte del projecte demostrador. En les accions de sensibilització es donarà a conéixer a les empreses els mecanismes d'ajuda, assessorament i suport que l'administració, tant l'autonòmica com l'administració general de l'Estat, posa a la seua disposició i que poden facilitar-li l'adopció de les mencionades killer applications. Es tractarà de maximitzar sempre les sinergies existents entre el Programa d'Empreses en Xarxa i altres programes d'ajuda de l'administració, estimulant, a través de les accions del Programa Empreses en Xarxa, l'accés de les PIME a la resta de programes de suport.
- Definició del conjunt d'indicadors de seguiment i d'impacte que permeten avaluar l'avanç i els resultats de les accions de sensibilització i dinamització.
- Seguiment de l'execució de les esmentades accions de dinamització i sensibilització.
5. En relació amb el desenrotllament d'altres actuacions de suport a les PIME:
5.1. Actuacions a realitzar per part de Red.es
- Identificació de possibles instruments de suport a les empreses del sector objectiu que facilite l'adopció de les solucions tecnològiques seleccionades, prestant-ne especial atenció a l'articulació normativa, de manera que es garantisca el compliment amb la norma comunitària i nacional aplicable.
5.2. Actuacions a realitzar per part de la Comunitat Valenciana
- Execució de les actuacions de suport a les PIME en el marc de la política estratègica de la Generalitat en matèria de TIC en relació amb l'empresa en xarxa. Les actuacions podran consistir en:
· Prestació de servicis de consultoria personalitzada i assessorament TIC a favor de les PIME.
· Prestació de servicis de formació a favor de les PIME.
· Eventualment, ajudes financeres a la incorporació de les solucions identificades.
· Altres actuacions de suport que es determinen.
Tot això condicionat a l'existència de crèdit adequat i suficient en les corresponents aplicacions pressupostàries.
Red.es podrà reforçar el desenrotllament de les esmentades actuacions de suport, ampliant o dotant de mitjans addicionals els servicis d'assessorament i formació que es posen a la disposició de les PIME, i/o, en cas que siga necessari, oferint ajudes financeres a les empreses per a adoptar les solucions TIC previstes en el programa.
5.3. Actuacions a realitzar de forma coordinada per les parts
- Seguiment de l'execució de les esmentades actuacions de suport.
6. Altres actuacions de seguiment
6.1. Actuacions a realitzar de forma coordinada per les parts
- Definició de les mètriques adequades per a la correcta avaluació de l'avanç del programa.
- Seguiment de l'execució del programa, al llarg de totes les fases de desenrotllament, i seguiment de l'impacte d'este en el grau d'adopció de les solucions identificades per al sector objectiu.